આપણો દેશ મેઘા પાટકરો, અરુંધતી રૉયો, યેચુરીઓ, મમતા બૅનરજીઓ, અરવિંદ કેજરીવાલો, કન્હૈયાઓ, અવૉર્ડ વાપસી કરનારા નરમદિલ સાહિત્યકારોથી ત્રસ્ત થયેલો છે. એક દલિતની હત્યા સામે છડેચોક જુવાળ ઊભો કરી શકતા આ લોકો એક સૈનિકના મોત માટે છાનાં આંસુ પણ નહીં સારે. કાશ્મીરમાં જવાનને તોફાનીઓ ટોળટપ્પા કરી અપમાનિત ને લિજ્જત કરે એનું કંઈ નહીં, પણ લશ્કર એક પથ્થરબાજને જીપ પર બેસાડીને ફેરવે તો ઓમર અબ્દુલ્લાનો માનવતાથી ફાટ-ફાટ કરુણામય જીવ દ્રવી-દ્રવી જાય. વિરોધાભાસ મારા દોસ્ત, તારું બીજું નામ ભારત દેશ છે! ગુણવંત ઉપાધ્યાયનો આ શેર સમજો તો અપશબ્દથી પણ વધારે છાતીમાં ભોંકાશે.